|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **AK. ΕΤΩΝ 2024-2025, 2025-2026 και 2026-2027** | | | | | |
| **ΤΜΗΜΑ ΘΕΑΤΡΙΚΩΝ ΣΠΟΥΔΩΝ** | | | | | |
| **Υπεύθυνος Πρακτικής Άσκησης Τμήματος:** | | | **ΚΩΝΣΤΑΝΤΙΝΑ ΖΗΡΟΠΟΥΛΟΥ** | | |
| **Email:** | cziropoulou*@upatras.gr* | | | |  |
|  | |  | | | **26 Φεβρουαρίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού Στο πλαίσιο αυτού 50 τριτοετείς και τεταρτοετείς φοιτήτριες/ές , καθώς και οι επί πτυχίω, εφόσον πληρούν τις παρακάτω προϋποθέσεις ακαδημαϊκής προόδου που πρέπει να πληρούνται για τη διεξαγωγή της ΠΑ, δηλαδή να έχουν περάσει τουλάχιστον 15 μαθήματα. θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με το αντικείμενο των Θεατρικών Σπουδών σε πανελλήνια κλίμακα θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο των Θεατρικών Σπουδών* σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε δύο **συνεχόμενους μήνες**

μέσα στο παρακάτω διάστημα (01/04/2025-31/05/2025 ή 01/07/2025-31/08/2025):

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-04-2025 |
| **Ημερομηνία λήξης περιόδου Πρακτικής Άσκησης:** | 31-08-2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **26/02/2025 έως 07/03/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Κωνσταντίνα Ζηροπούλου, Επίκουρη Καθηγήτρια (Υπεύθυνος Πρακτικής Άσκησης) (Πρόεδρος)
2. Ελένη Καράμπελα, Επίκουρη Καθηγήτρια (Γραμματέας)
3. Αικατερίνη Κουνάκη, Αναπληρώτρια Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **26/2/2025** | Δημοσιοποίηση ανακοίνωσης |
| **07/3/2025**  **11.59 π.μ.** | Λήξη προθεσμίας υποβολής αίτησης συμμετοχής |
| **01/4/2025** | Έναρξη Περιόδου Προγράμματος Πρακτικής Άσκησης |
| **31/8/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (theatrical-studies@upatras.gr) και θέμα «Αίτηση για την Πρακτική Άσκηση» :

1. Αίτηση Συμμετοχής Φοιτητή στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος http://www.theaterst.upatras.gr/

2. Πιστοποιητικό Αναλυτικής Βαθμολογίας, (θα δοθεί εσωτερικά στην κ. Ζηροπούλου)

**ΚΡΙΤΗΡΙΑ ΕΠΙΛΟΓΗΣ**

Δικαίωμα συμμετοχής έχουν οι φοιτητές/τριες που βρίσκονται στο 3ο έτος, στο 4ο έτος καθώς και οι επί πτυχίω, εφόσον πληρούν τις παρακάτω προϋποθέσεις ακαδημαϊκής προόδου που πρέπει να πληρούνται για τη διεξαγωγή της ΠΑ, δηλαδή να έχουν περάσει τουλάχιστον 15 μαθήματα.

H επιλογή των υποψηφίων γίνεται με μοριοδότηση ακολουθώντας τον αλγόριθμο:

• Κατά ποσοστό 60% στον μέσο όρο βαθμολογίας

• κατά ποσοστό 40% στον αριθμό των επιτυχώς εξετασθέντων μαθημάτων.

Ο αλγόριθμος για τα ανωτέρω κριτήρια επιλογής είναι ο κάτωθι:

(Α\*100/Β)\*0,6 + (Γ\*100/Δ)\*0,4=Ε

Όπου

**Α** = Αριθμός μαθημάτων που έχει εξεταστεί επιτυχώς ο φοιτητής με την ολοκλήρωση της επαναληπτικής περιόδου του Σεπτεμβρίου του 4ου Εξαμήνου

**Β** = 24 - Μέγιστος αριθμός μαθημάτων που έχει εξεταστεί επιτυχώς στο Α και Β έτος

**Γ** = Μέσος όρος Βαθμολογίας των μαθημάτων Α που έχει εξεταστεί επιτυχώς

**Δ** = 10 - Μέγιστος Μέσος όρος Βαθμολογίας που μπορεί να επιτευχθεί

**Ε** = ΒΑΘΜΟΣ ΤΕΛΙΚΗΣ ΚΑΤΑΤΑΞΗΣ

*Σε περίπτωση ισοβαθμίας επιλέγεται ο φοιτητής που έχει μεγαλύτερο μέσο όρο βαθμολογίας. Σε περίπτωση επανάληψης της ισοβαθμίας επιλέγεται ο φοιτητής με τον μεγαλύτερο αριθμό εξετασθέντων μαθημάτων. Σε περίπτωση εκ νέου ισοβαθμίας διενεργείται κλήρωση.*

*Οι Διευκολύνσεις φοιτητών με αναπηρία και ειδικές εκπαιδευτικές ανάγκες: Για τις περιπτώσεις εκδήλωσης ενδιαφέροντος για συμμετοχή στην Πρακτική Άσκηση φοιτητών/τριών με αναπηρία (ΑμεΑ) ή/και ειδικές εκπαιδευτικές ανάγκες, οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να ασκήσει φοιτητή/τρια με αναπηρία.*

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος [www.theaterst.upatras.gr](http://www.theaterst.upatras.gr) οι φοιτητές έχουν δικαίωμα ένστασης.

Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος theatrical-studies@upatras.gr, λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: <http://www.theaterst.upatras.gr/>
* και θα τοιχοκολληθεί στη Γραμματεία του Τμήματος

**H Υπεύθυνη Πρακτικής Άσκησης**του Τμήματος Θεατρικών Σπουδών

Επίκουρη Καθηγήτρια

Κωνσταντίνα Ζηροπούλου